Ray Fernández

Raimundo Fernández Moy, Ray Fernández moduan ezagunagoa (Báez, Villa Clara, 1971ko uztailaren 28a), Kubako musikaria dahttps://web.archive.org/web/20170427193657/http://especiales.univision.com/desigualdad/cultura/article/todos-los-jueves-ray/3534.

Sukaldaria ikasbidez, Ray Habanako ekialdean dagoen Alamar auzoan hazi zen eta gauetako Malekoian hezi zen abeslari moduan.

Kubatar trobalaritzat du bere burua eta berak sortutako taldean abeslaria eta gitarrista da.

Abeslari eta poeta aldi berean, Kubako abestigile zahar eta berriaren jabea, eta kanpoko soinugintza anitzen irenslea, Rayk egunero pasatzen dena kontatzen du, kronika soziopolitiko hori umorez eta berehalakotasunez azaltzeko. Kaleko hizkeraz eta erreferentzia kultuekin, inguruaz mintzo da: eskasia ekonomikoa, errealitate sozialak, bortxa politiko eta gizajendearen hobekuntzarako zailtasunak besteak beste.

Ray Fernándezekin batera, bere taldekide eta musikariak hauek dira: Miguel Alejandro Valdés, baxua; Roylan Carballosa, perkusioa eta Lorenzo Molina, tronpeta jotzailea.

2015. urteko otsailean eta martxoan Hego Euskal Herriko hainbeste herri eta hiritan kontzertuak eman zituenhttp://www.eldiario.es/norte/navarra/cultura/poder-tener-bufon-ponga-cosas_0_368513555.html.

Habanan urtero abesten du Habanako euskal diasporakoekin hiri honetan ospatzen den Aberri Egunean eta ostegunero parte hartzen du "Diablo Tun-Tun" izena duen musika aretoanhttp://www.kafeantzokia.eus/agenda/ray-fernandez/.

Bitxikeri moduan, Fermin Muguruzarekin duen laguntasunaren ondorioz Antonovich kubatar komandanteari ahotsa ipini zion Black is Beltza filmanhttps://web.archive.org/web/20181024192136/http://www.blackisbeltza.eus/listado-casting/.

 Erreferentziak 

 Kanpo estekak 
 Facebook orria

Kategoria:Habanarrak
Kategoria:Gaztelaniazko abeslariak
Kategoria:Kubako abeslariak
Kategoria:Kubako gitarra-jotzaileak